**Datum: 17.05.2025.**

**SAOPŠTENJE ZA MEDIJE**

**Danas je Svjetski dan telekomunikacija: m:tel posvećen digitalnoj rodnoj ravnopravnosti i sigurnosti**

Svake godine, 17. maja, širom svijeta obilježavamo Svjetski dan telekomunikacija i informacionog društva, dan posvećen digitalnoj povezanosti i napretku u svim sektorima društva. Tim povodom, m:tel se pridružuje globalnim naporima da istakne značaj digitalne povezanosti i ravnopravnosti, sa posebnim naglaskom na rodnu ravnopravnost i sigurnost žena i djece u digitalnom prostoru.

U svijetu u kojem digitalna transformacija igra važnu ulogu u napretku svih sektora, suočavamo se s izazovom ogromnog broja ljudi koji još uvijek nisu povezani sa internetom. Prema posljednjim podacima organizacija UN-a, čak 2,6 milijardi ljudi širom svijeta nema pristup internetu, a najveći broj među njima čine žene i djevojke. Jaz u pristupu digitalnim tehnologijama i nedostatak digitalnih vještina i dalje onemogućavaju punu participaciju žena u digitalnoj ekonomiji i društvu.

Kroz svoju strategiju, projekte i društveno odgovorne inicijative, m:tel nastoji da smanji digitalni jaz i da omogući sigurnost i pristup tehnologijama svim korisnicima, bez obzira na pol, starost ili geografski položaj.

Jedan od veoma važnih društveno odgovornih projekata m:tel-a u ovoj godini je podrška ženama kroz donaciju od 100.000 KM za osam Sigurnih kuća širom Bosne i Hercegovine. Ova donacija ima za cilj da pruži direktnu podršku ženama obezbjeđujući im resurse i sredstva koja će im pomoći da se oporave, osnaže i nastave dalje ka boljim životnim uslovima.

Kao vodeći telekomunikacioni operater u Bosni i Hercegovini, m:tel vjeruje u snagu digitalnih tehnologija da transformiše našu stvarnost i unaprijedi kvalitet života svih građana. Digitalne inovacije imaju veoma važnu ulogu i u sektoru obrazovanja. Uvođenje digitalnih alata u obrazovne procese omogućava pristup znanju i obrazovanju bez obzira na geografske i socio-ekonomske barijere. Svjesni potreba današnjice i dodatne sigurnosti, posebno u obrazovnim ustanovama, kompanija m:tel je u saradnji sa Ministarstvom prosvjete i kulture RS, školama u Republici Srpskoj tokom posljednje dvije godine, pored internet pristupa, omogućila i besplatno korišćenje usluge “Siguran net”, platforme koja ima za cilj bezbjedno korišćenje interneta

Za m:tel, digitalna ravnopravnost nije samo pitanje pristupa tehnologijama, već i kreiranje sigurnog i inkluzivnog okruženja za sve korisnike. Na Svjetski dan telekomunikacija, m:tel poziva sve društvene aktere, korisnike i partnere da se zajednički posvetimo stvaranju digitalnog društva u kojem je svako biće – bez obzira na pol, starost ili porijeklo – ravnopravno, sigurno i u mogućnosti da koristi i doprinosi svim prilikama koje digitalna transformacija nudi. Zajedno možemo oblikovati budućnost digitalnog društva, zasnovanu na jednakosti, sigurnosti i održivom razvoju za sve.

Ključne riječi: Svjetski dan telekomunikacija i informacionog društva, m:tel   
Izvor fotografija: m:tel, Deposithphotos, Mtel